Johannes Mario Simmel

**Johannes Mario Simmel** (* 7. apríl 1924, Viedeň, Rakúsko – † 1. január 2009, Luzern, Švajčiarsko) bol rakúsky spisovateľ spoločenských románov.

## Život
Simmelovi rodičia pochádzali z Hamburgu. Jeho otec Walter Simmel bol chemik, jeho matka Lisa rodená Schneiderová bola lektorka. Detstvo strávil v Rakúsku a v Anglicku, maturoval z chemického inžinierstva.

Po druhej svetovej vojne najskôr pracoval ako novinár, prekladateľ a tlmočník americkej vojenskej správy v Rakúsku. Pri práci v denníku „Welt am Abend“ písal ako kultúrny redaktor filmové kritiky a fejtóny. Roku 1947 publikoval svoju prvú zbierku noviel pod názvom *Stretnutie v hmle* (v origináli *Begegnung im Nebel*). Potom sa uplatnil ako redaktor novín vo Viedni a Mníchove.

Medzi rokmi 1950 a 1962 napísal, sám alebo s rôznymi spoluautormi celkom 22 filmových scenárov. Po jeho prvom veľkom úspechu *Nemusí byť vždy kaviár* (v origináli *Es muss nicht immer Kaviar sein*, 1960) sa začal venovať najmä písaniu populárnych románov, zakaždým s aktuálnou spoločensko-politickou témou ako je násilie, obchod s drogami alebo manipulácia s génmi.

Od 50. rokov žil v Starnbergu v Bavorsku. Časom sa stal značne populárnym, jeho romány boli preložené do 30 jazykov, viac ako 10 ich bolo sfilmovaných (mnohé z nich boli režírované Alfredom Vohrerom a Rolandom Klickom).

Simmelove práce boli dlhý čas kritikou označované ako „obyčajná literatúra“. Až s románom *A s klaunmi prišli slzy* (v origináli *Doch mit den Clowns kamen die Tränen*, 1987) našiel celkové uznanie.

## Dielo
### Romány
* *[[Čudujem sa, že som taký veselý]]* (*Mich wundert, dass ich so fröhlich bin*, 1949)
* *[[Tajný chléb]]* (*Das geheime Brot*, 1950)
* *[[Priznávam sa]]* (*Ich gestehe alles*, 1952)
* *[[Boh ochraňuje milencov]]* (*Gott schützt die Liebenden*, 1957)
* *[[Nemusí byť vždy kaviár]]* (*Es muss nicht immer Kaviar sein*, 1960)
* *[[Až do trpkého konca]]* (*Bis zur bitteren Neige*, 1962)
* *[[Láska je len slovo]]* (*Liebe ist nur ein Wort*, 1963)
* *S láskou k vlasti nejdál dojdeš* (*Lieb Vaterland, magst ruhig sein*, 1965)
* *[[Všetci ľudia budú bratia]]* (*Alle Menschen werden Brüder*, 1967)
* *A Jimmy šel za duhou* (*Und Jimmy ging zum Regenbogen*, 1970)
* *[[Látka, z ktorej sú utkané sny]]* (*Der Stoff, aus dem die Träume sind*, 1971)
* *[[Len vietor vie odpoveď]]* (*Die Antwort kennt nur der Wind*, 1973)
* *[[Nikto nie je ostrov]]* (*Niemand ist eine Insel*, 1975)
* *[[Hurá, ešte žijeme]]* (*Hurra wir leben*, 1978)
* *[[Dávame vám nádej]]* (*Wir heißen euch hoffen*, 1980)
* *[[Nechajte, prosím, kvety žiť]]* (*Bitte, lasst die Blumen leben*, 1983)
* *[[Tých, čo sú v tme, nevidieť]]* (*Die im Dunkeln sieht man nicht*, 1985)
* *[[Aj klauni prinášajú slzy]]* (*Doch mit den Clowns kamen die Tränen*, 1987)
* *Setkání v mlze* (*Begegnung im Nebel*, 1992)
* *[[Aj keď sa smejem, je mi do plaču]]* (*Auch wenn ich lache, muss ich weinen*, 1993)
* *[[Snívaj nesplniteľný sen]]* (*Träum den unmöglichen Traum*, 1996)
* *[[Muž, ktorý maľoval mandľovníky]]* (*Der Mann, der die Mandelbäumchen malte*, 1998)
* *[[Láska je posledný most]]* (*Liebe ist die letzte Brücke*, 1999)
* *Aféra Niny B
* *Na jar škovránok zaspieva naposledy*

=== Zbierky krátkej prózy ===
Krátke poviedky, eseje, úvahy, správy.
* *Dvaadvacet centimetrů něžnosti* (*Zweiundzwanzig Zentimeter Zärtlichkeit*, [[1979]])
* *Země zůstane ještě dlouho mladá* (*Die Erde bleibt noch lange jung*, [[1981]])

=== Próza pre deti ===
* *Autobus veľký ako svet* (*Ein Autobus, gross wie die Welt*, [[1976]])
* *Plakať prísne zakázané* (*Weinen streng verboten*, [[1977]])
* *Moje matka se to nesmí nikdy dozvědět* (*Meine Mutter darf es nie erfahren'', 1981)

## Referencie


## Externé odkazy
* 
* Interview vo Weltwoche 2007
## Zdroj
* 

Kategória:Rakúski spisovatelia
Kategória:Osobnosti z Viedne